कर्नाटक में एक साल से रिलेशनशिप में थे, डॉक्टर बोले-आंख की रोशनी जा सकती है
Karnataka Kanakapura Acid Attack Case - कर्नाटक के रामनगर में एक युवक ने 17 साल की लड़की पर तेजाब फेंक दिया। नबालिग ने युवक के साथ शादी करने से इनकार दिया था, इसलिए युवक ने बदला लेने के लिए उसके चेहरे पर एसिड अटैक कर दिया।
कर्नाटक के रामनगर में 17 साल की लड़की ने शादी करने से इनकार किया तो युवक ने उस पर तेजाब फेंक दिया। मीडिया रिपोर्ट्स के मुताबिक, दोनों एक साल से रिलेशनशिप में थे। घटना के बाद पीड़िता को बेंगलुरु के मिंटो आई अस्पताल में भर्ती कराया गया। जहां डॉक्टरों ने बताया कि उसकी बाईं आंख में एसिड चला गया, इस वजह से उसकी आंख की रोशनी जा सकती है।घटना शुक्रवार की है। पुलिस ने इसकी जानकारी शनिवार को दी।
इंजन साफ करने वाले एसिड से अटैक किया 
पुलिस ने बताया कि 22 साल का आरोपी सुमंत कनकपुरा का रहने वाला है और वह एक मैकेनिक है। कुछ समय पहले ही दोनों में झगड़ा हो गया था। इस वजह से नाबालिग ने सुमंत से ब्रेकअप कर लिया था। शुक्रवार को आरोपी ने नाबालिग को फोन किया और मिलने के लिए बुलाया। जब नाबालिग मिलने आई तो आरोपी ने उसे शादी करने का प्रस्ताव दिया, लेकिन नाबालिग ने उसे ठुकरा दिया। इस बात से नाराज होकर आरोपी ने उसके चेहरे पर इंजन साफ करने वाले एसिड से अटैक कर दिया।
डॉक्टर बोले- आंखों की रोशनी जा सकती है
पीड़िता का इलाज कर रहे डॉक्टर ने बताया कि उसके चेहरे के बाएं हिस्से और बाईं आंख में एसिड चला गया है। इस वजह से आंख में बुरी में तरह इन्फेक्शन फैल गया है। ऐसे मामलों में आंखों की रोशनी बने रहना थोड़ा मुश्किल होता है। हो सकता है कि उसकी आंखों की रोशनी चली जाए।
POCSO एक्ट और IPC के तहत मामला दर्ज
कनकपुरा टाउन पुलिस ने बताया कि घटना को अंजाम देने के बाद से आरोपी फरार हो गया था। उसे पकड़ने के लिए स्पेशल टीम बनाई गई थी। रविवार को उसे गिरफ्तार कर लिया गया है। आरोपी के खिलाफ POCSO एक्ट और आईपीसी की धाराओं के तहत मामला दर्ज किया है।
ये खबरें भी पढ़ सकते हैं...
लिव-इन पार्टनर को मारकर प्रेमी ने बेड में छिपाई बॉडी
महाराष्ट्र के पालघर जिले में लिव-इन पार्टनर ने प्रेमिका की गला घोटकर हत्या कर दी थी। बाद में उसकी बॉडी को बेड के अंदर छिपा दिया। घटना सोमवार शाम नालासोपारा की है। घटना को अंजाम देने के बाद आरोपी घर का फर्नीचर बेचकर मुंबई से राजस्थान भाग रहा था, लेकिन पुलिस ने मध्य प्रदेश के नागदा रेलवे स्टेशन से उसे गिरफ्तार कर लिया। पुलिस ने बताया कि आसपास रहने वालों को जब बदबू आई तो उन्होंने जानकारी दी। पूरी खबर यहां पढ़ें...
निक्की की बॉडी छिपाने में साहिल का परिवार शामिल, शव को फ्रिज में रखने में मदद की
दिल्ली के निक्की यादव मर्डर केस में अब नया ट्विस्ट आ गया है। शनिवार को पुलिस ने बताया कि आरोपी साहिल ने दूसरी शादी करने के लिए निक्की की हत्या की। इस साजिश में उसका परिवार भी शामिल था। पुलिस का कहना है कि घरवालों ने दोस्त के साथ मिलकर निक्की के शव को फ्रिज में छिपाने में आरोपी की मदद की। इतना ही नहीं निक्की और साहिल की शादी अक्टूबर 2020 में नोएडा के आर्य समाज मंदिर में हुई थी। पूरी खबर यहां पढ़ें...